**Kandavas novada kausa izcīņa florbolā**

 **NOLIKUMS**

**I MĒRĶI UN UZDEVUMI**

1. Noskaidrot labākās komandas Kandavas novadā 2020. gadā.
2. Veselīga dzīvesveida un florbola popularizēšana Kandavas novadā un apkārtnē.
3. Veicināt florbola attīstību Kandavas novadā.
4. Piesaistīt jaunus spēlētājus Kandavas novada florbola sabiedrībai.

**II VADĪBA**

1. Kandavas novada kausa izcīņu florbolā organizē Kandavas novada Kultūras un sporta pārvalde.

2. Turnīru vada un atbild par tā norisi Līga Roze - Kandavas novada sporta darba organizatore, sadarbībā ar Kandavas novada Kultūras un sporta pārvaldes vadītāja vietnieku sporta jautājumos Robertu Rozentālu.

**III VIETA UN LAIKS**

Turnīrs notiek Cēres sporta hallē uz tur esošā florbola laukuma. Turnīrs risināsies janvārī, februārī, martā. Spēles notiek trīs posmos. Pirmais posma notiek 31. janvārī, februārī un martā laiki tiks noteikti ņemot vērā arī komandām vēlamo laiku.

**IV DALĪBNIEKI**

Turnīrā var piedalīties jauniešu, vīriešu, sieviešu vai jauktās komandas.

1.Komandai informācija par savu dalību jāsniedz rakstiskā vai mutiskā veidā līdz 2020. gada 28. janvārim.

2.Dalības maksa no komandas EUR 20,00 katrā posmā.

3. Katra komanda turnīram var pieteikt ne vairāk kā 18 spēlētājus.

4.Komandas pārstāvis uzņemas visu atbildību par dalībniekiem, kuri nav sasnieguši 18 gadus.

**V PIETEIKUMI**

 Komandu sastāvu pieteikumi jāiesūta līdz 28. janvārim Līgai Rozei e-pasts:
ligaroze@inbox.lv, kontakttālrunis: 26239843

**VI NORISE**

1. Spēles notiek pēc Starptautiskās Florbola federācijas (IFF) florbola spēles noteikumiem

2. Spēles tiesā viens laukuma tiesnesis, protokolists-sekretārs.

3. Spēle norisinās 5 pret 5 (4 laukuma spēlētāji un vārtsargs). Lai uzsāktu spēli, uz laukuma ir jābūt vismaz 5 spēlētājiem (4 laukuma spēlētāji un vārtsargs) no komandas.

4. Spēles laiks ir 2 x 10 minūtes, ar 2 minūšu starplaiku starp periodu.
5. Ja kādā no turnīra posmiem pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās. Posma uzvarētājs tiek noskaidrots abu apakšgrupu komandu savstarpējās spēlēs. Apakšgrupu 1. vietu ieguvējas komandas spēlē par 1. vietu, 2. vietas ieguvējas komandas par 2. vietu utt.

6. Ja spēles pamatlaiks beidzas neizšķirti, spēles uzvarētājs tiek noskaidrots ar pēcspēles metienu palīdzību. Pēcspēles metienus izpilda trīs katras komandas spēlētāji, ja joprojām ir neizšķirts, tad metienu sērija turpinās līdz pirmajai kļūdai.

7. Par uzvaru pamatlaikā komanda saņem 3 punktus zaudētāji 0 punktus, par uzvaru pēcspēles metienos - 2 punkti, par zaudējumu pēcspēles metienos - 1 punkts.

8. Katrā posmā par 1. vietu tiek piešķirts 1 punkts, par 2. vietu 2. punkti utt.

9. Noslēgumā uzvar komanda, kurai mazāks punktu skaits. Ja divām vai vairāk komandām ir vienāds punktu skaits, uzvar komanda, kurai atsevišķos posmos ir augstāka vieta.

10. Ja kāda komanda kādā no posmiem nepiedalās, tad tajā posmā, kurā nav spēlējusi, tai tiek ieskaitīta pēdējā vieta + 2 vietas.

**VII NODROŠINĀJUMS**

1.Turnīra organizatori nodrošina sporta bāzi (spēles laukumu, bumbiņas, ģērbtuvi, dušu), spēļu laukumu, pirmo medicīnisko palīdzību, kā arī atbild par sabiedriskās kārtības nodrošināšanu spēļu vietā.
2.Spēlētāji un pārstāvji par savas veselības stāvokli sacensībās atbild paši un to ar savu parakstu apliecina komandas spēlētāju pieteikumā. Spēlētāji, kuri ir jaunāki par 18 gadiem, čempionātā drīkst piedalīties tikai ar vecāka vai aizbildņa atļaujām.

**VIII APBALVOŠANA**

Kandavas novada sacensības florbolā tiek apbalvotas pirmās trīs vietas ieguvējas komandas ar kausu un medaļām, kā arī “Rezultatīvākais Spēlētājs”, “Labākais Vārtsargs”.